Brief Stories of Ghosts and Ciiiiuiug. . 427 



NO MAIAUHAALENALENAUPENA. 



O keia kanaka, he kanaka hoopunipuni loa i ka poe maauauwa. O kana hana he 

 hana wahahee loa me ka lawe wale i ka hai. O kana hana penei no ia, i ka wa hooilo, e 

 kaikoo ana ke kai, e loku ana ka ua me ka makani. Ike aku la ia i ka poe maauauwa o 

 uka e iho mai ana me ka ai, ke ko, ka maia, ka ipu, na mea a pau loa. Alaila, lalau oia 

 i ka waa, a me ka upena, a me ka hoe. Panee aku la a komo kekahi aoao o ka waa i loko 

 o ke kai. Hoi hou mai la i uka, a kaulai ae la i ka upena. A nolaila mai keia inoa o 

 Maiauhaalenalenaupena. 



A ike ka maauauwa he ano lawaia, alaila, haawi aku la i ka ai a me ka ia, na 

 mea a pau loa, a hoaie aku la, me ka manao e loaa mai ka ia mahope. Aole nae he loaa, 

 no ka mea, aole i ike i ka lawaia, a poho iho la ka maauauwa. 



NO KUAUAMOA. 



Oia kekahi o na kanaka hoopunipuni i oi aku mamua o na hoopunipuni a pau loa. 

 No Kawaihae i Kohala, Hawaii, o Kuauamoa. Ia ia i noho ai i Kawaihae kai, ua maa 

 ia i ka olelo a na haole, a Aikake me Olohana. 



A pii mai la o Kuauamoa i uka o Kawaihae, a hiki i ke kula o Alawawai. Loaa ia 

 ia elua kanaka no Kohala loko, e hele aku ana me na aumaka kaula elua. E iho ana i kai 

 o Kawaihae, e kuai me na haole, me Aikake laua o Olohana. A hiki laua i Alawawai, 

 halawai laua me Kuauamoa. I mai o Kuauamoa : "He kaula aha keia a olua?" "He 

 kaula kuai me na haole." I aku o Kuauamoa: "Ua loaa no ia olua ka olelo haole, e 

 make pono ai ka olua kuai ana?" "Aole." "Ae, e ao aku au ia olua i ka olelo haole, e 

 make pono ai ke kaula a olua. Penei : Ina olua i hiki i kahi o na haole, o Aikake a me 

 Olohana, a i ninau i ke kaula. He kaula aha keia? Olelo aku olua: 'Ko kami alaiki, ko 

 kahele ia paka.' A i ninau hou, olelo aku (Dlua, 'Kaukau i heke i keke mea ai' " Oia na 

 olelo e makepono ai ke kaula a olua ke kuai aku, e hoopaa nae olua a paa loa, i ole e 

 poina, o poho olua." 



A hiki laua i mua o na haole. Ninau mai la o Aikake. "Kanaka, pehea kuai ke 

 kaula?" I aku laua nei. "Ko kami alaiki, ko kahele ia paka." Ninau hou ka haole. 

 "Pehea kuai ke kaula." I hou aku laua nei. "Kaukau i heke i keke mea ai." 



